# วันพีซ สแตมปีด
วันพีซ สแตมปีด  เป็นภาพยนตร์อนิเมะประเภทแอ็กชันผจญภัยสัญชาติญี่ปุ่นที่ออกฉายในปี พ.ศ. 2562 ซึ่งผลิตโดยโทเอแอนิเมชัน และกำกับโดยทากาชิ โอตสึกะ นับเป็นภาพยนตร์เรื่องยาวลำดับที่ 14 ของภาพยนตร์ชุดวันพีซที่อิงจากมังงะชื่อเดียวกันซึ่งเขียนและวาดภาพประกอบโดยเออิชิโร โอดะ สร้างขึ้นเพื่อเฉลิมฉลองการครบรอบ 20 ปีสำหรับการดัดแปลงเป็นอนิเมะของวันพีซที่เริ่มออกอากาศทางฟูจิทีวีในปี พ.ศ. 2542 ออกฉายอย่างเป็นทางการครั้งแรกในโรงภาพยนตร์ที่ประเทศญี่ปุ่นเมื่อวันที่ 9 สิงหาคม พ.ศ. 2562 ส่วนที่ประเทศไทยมีกำหนดออกฉายอย่างเป็นทางการในโรงภาพยนตร์ทั่วประเทศในวันที่ 19 กันยายน พ.ศ. 2562
 เนื้อเรื่อง 

 นักพากย์ 
 ตัวละคร ญี่ปุ่น ไทย มังกี้ ดี. ลูฟี่ Mayumi Tanaka อิทธิพล มามีเกตุ โรโรโนอา โซโล Kazuya Nakai ไกวัล วัฒนไกร นามิ Akemi Okamura วิภาดา จตุยศพร อุซป Kappei Yamaguchi วิทยา ผาสุข วินสโมค ซันจิ Hiroaki Hirata ภัทรวุฒิ สมุทรนาวี โทนี่ โทนี่ ช็อปเปอร์ Ikue Ohtani อรุณี นันทิวาส นิโค โรบิน Yuriko Yamaguchi อรุณี นันทิวาส แฟรงกี้ Kazuki Yao ธนกฤต เจนคลองธรรม บรู๊ค Chō ภัคภูมิ ลิ้มมานะสถาพร ดั๊กลาส บุลเล็ต Tsutomu Isobe เกรียงศักดิ์ เหรียญทอง  บูเอน่า เฟสต้า Yūsuke Santamaria นิรันดร์ บุญยรัตพันธุ์ แอน ริโนะ ซาชิฮาระ นัยรัตน์ ธนไวทย์โกเศส โดนัลด์ มอร์เดเรท Ryōta Yamasato พัฒน์เตชินท์ ศศิพัฒนธาดา ทราฟัลการ์ ลอว์ Hiroshi Kamiya ภัทรวุฒิ สมุทรนาวี สโมคเกอร์ Mahito Ōba วิทยา ผาสุข ทาชิงิ Junko Noda วิภาดา จตุยศพร ฮินะ Tomoko Naka อรุณี นันทิวาส บากี้ Shigeru Chiba ไกวัล วัฒนไกร มิสเตอร์ ทรี Nobuyuki Hiyama อรรถพล ไข่ทอง อัลบีดา Yōko Matsuoka อรุณี นันทิวาส โมจี้ Shigenori Soya ไม่มีบทพูด คาบาจิ Endō Moriya ไม่มีบทพูด ริชชี่Tetsu Inada ไม่มีบทพูด โบอา แฮนค็อก Kotono Mitsuishi วิภาดา จตุยศพร จูลาคิล มิฮอว์ค Hirohiko Kakegawa เนติเจน เนติรัตนไพบูลย์ ครอกโครไดล์ Ryūzaburō Ōtomo ไกวัล วัฒนไกร เพโรน่า Kumiko Nishihara ณัฐธิชา นามวงษ์  ซาคาซึกิ Fumihiko Tachiki ภัทรวุฒิ สมุทรนาวี เซ็นโงคุ Tōru Ōkawa วิทยา ผาสุข บอลซาริโน่ เรียวตาโร โอกิอายุ ภัคภูมิ ลิ้มมานะสถาพร อิชโช Ikuya Sawaki ภัคภูมิ ลิ้มมานะสถาพร มังกี้ ดี. การ์ป Hiroshi Naka ไกวัล วัฒนไกร โคบี้ Mika Doi อิทธิพัทธ์ กุลพงษ์วณิชย์ เฮลเม็ปโป้ Kōichi Nagano วิทยา ผาสุข ฮินะ Tomoko Naka อรุณี นันทิวาส ฟลูบอดี้ Hideo Ishikawa ภัทรวุฒิ สมุทรนาวี จังโก้ Kazuki Yao ไม่มีบทพูด เซ็นโทมารุ Kazue Ikura ศันสนีย์ ติณห์กีรดีศ ร็อบ ลุจจิ Tomokazu Seki วิทยา ผาสุข วาโปลู Bin Shimada นิกร วิศวะไชยพันธ์ ซาโบ้ Tōru Furuya ปกรณ์ ฉัตรบริรักษ์ โคอาลา  ซัตสึกิ ยูกิโนะ ศันสนีย์ ติณห์กีรดีศ โกล ดี. โรเจอร์ Masane Tsukayama วิทยา ผาสุข มาร์แชล ดี. ทีช Akio Ōtsuka ธนกฤต เจนคลองธรรม ยูสตัส คิด ไดซูเกะ นามิกาวะ ธนกฤต เจนคลองธรรม คิลเลอร์ Kenji Hamada พัฒน์เตชินท์ ศศิพัฒนธาดา จีเวลรี่ บอนนี่ Reiko Kiuchi ศันสนีย์ ติณห์กีรดีศ คาโปเน่ แก๊ง เบจ Naoki Tatsuta ญาณวุฒิ จรรยหาญ บาซิล ฮอว์กินส์ Shigenori Sōya ไวท์ สอดอสไตล์ สแครชเมน อาพู Mitsuaki Madono ไกวัล วัฒนไกร อูลูจ Taiten Kusunoki ภัคภูมิ ลิ้มมานะสถาพร ดิเอซ เดรค Eiji Takemoto ภัคภูมิ ลิ้มมานะสถาพร บาร์โธโลเมโอ Showtaro Morikubo ธนกฤต เจนคลองธรรม คาเวนดิช Akira Ishida พัฒน์เตชินท์ ศศิพัฒนธาดา ฟ็อกซี่ Bin Shimada ภัคภูมิ ลิ้มมานะสถาพร ปอร์เช่ Sara Nakayama แฮมเบิร์ก Hirohiko Kakegawa มอร์แกนส์ Yasuyuki Kase ไกวัล วัฒนไกร ฮัทจัง Toshiyuki Morikawa อิทธิพล มามีเกตุ โมมอนก้า Shinichiro Ohta ภัทรวุฒิ สมุทรนาวี ดัลเมเชี่ยน Kōji Haramaki พัฒน์เตชินท์ ศศิพัฒนธาดา โดเบอร์แมน Eiji Takemoto วิทยา ผาสุข บาสทีล Tsuyoshi Koyama พัฒน์เตชินท์ ศศิพัฒนธาดา แบรนนิว Shinichi Yamada พัฒน์เตชินท์ ศศิพัฒนธาดา

 การผลิต 

 การพัฒนา 
ได้มีการประกาศภาพยนตร์เรื่องนี้ครั้งแรกหลังจากสิ้นสุดการออกอากาศของเอพพิโซดออฟสกายเปียเมื่อวันที่ 25 สิงหาคม พ.ศ. 2561 และได้มีการประกาศชื่อของภาพยนตร์ไปพร้อมกับตัวอย่างของภาพยนตร์เมื่อวันที่ 11 ธันวาคม พ.ศ. 2561 ในเดือน ธันวาคม พ.ศ. 2561 ณ งานจัมป์เฟสต้า ชูเอชะได้เปิดเผยชุดแต่งกายสำหรับภาพยนตร์ของกลุ่มโจรสลัดหมวกฟางที่ออกแบบโดยเออิชิโร โอดะ ในวันที่ 20 กุมภาพันธ์ พ.ศ. 2562 ได้มีการเผยแพร่คลิปตัวอย่างที่สองของภาพยนตร์ โดยในคลิปจะเปิดเผยข้อมูลของตัวละครใหม่ที่ชื่อ ดักลาส บุลเล็ต กับ บูเอน่า เฟสต้า และได้เปิดเผยว่าโอดะมีส่วนเกี่ยวข้องกับภาพยนตร์เรื่องนี้ในตำแหน่งการออกแบบและควบคุมการผลิต

ในวันที่ 31 กรกฎาคม พ.ศ. 2562 ทากาชิ โอตสึกะได้ทวิตว่าภาพยนตร์ได้สร้างเสร็จสมบูรณ์แล้ว

 เพลงธีมและเพลงประกอบ 
อัลบั้มเพลงประกอบของภาพยนตร์มีกำหนดวางจำหน่ายในวันที่ 30 ตุลาคม พ.ศ. 2562 โดยค่ายเพลงเอเว็กซ์ แทร็กซ์ ในอัลบั้มนั้นจะมีต้นฉบับเพลงประกอบอยู่ทั้งหมด 40 เพลงที่แต่งโดยโคเฮ ทานากะ ในวันที่ 14 มิถุนายน พ.ศ. 2562 ได้มีการประกาศว่าวานิมะ จะเป็นผู้ทำเพลงธีมหลักที่มีชื่อว่า "GONG" มีกำหนดวางจำหน่ายในวันที่ 17 กรกฎาคม พ.ศ. 2562

 การตลาด 
เพื่อการโปรโมตภาพยนตร์ได้มีการประกาศว่าผู้ชมภาพยนตร์ 3 ล้านคนแรกจะได้รับมังงะ วันพีซคอมิกส์ -คัน-บันปากุ- ในประเทศไทยผู้ที่ซื้อบัตรชมภาพยนตร์ในรอบพิเศษ 5,000 คนแรกจะได้รับมังงะดังกล่าวในฉบับแปลไทย  เรื่องราวอารัมภบทสองส่วนไปสู่ภาพยนตร์ได้ร่วมอยู่ในอนิเมะตอนที่ 895 และตอนที่ 896 ซึ่งได้ออกอากาศทางฟูจิทีวีเมื่อวันที่ 28 กรกฎาคม พ.ศ. 2562 และวันที่ 4 สิงหาคม พ.ศ. 2562 ตามลำดับ ในเดือน สิงหาคม พ.ศ. 2562 ได้มีการประกาศจับมือกับยูนิโคล่เพื่อจัดจำหน่ายเสื้อยืดลายวันพีซที่อิงตามการออกแบบของภาพยนตร์เรื่องนี้เป็นหลัก ในวันที่ 3 สิงหาคม พ.ศ. 2562 พูมาได้ประกาศจับมือกับ วันพีซ เพื่อออกแบบรองเท้าสนีกเกอร์ลายเรือเทาซันด์ซันนี โดยออกวางจำหน่ายในวันเดียวกับวันออกฉายของภาพยนตร์

ในวันที่ 26 สิงหาคม พ.ศ. 2562 ได้มีการประกาศว่าตั้งแต่วันที่ 30 สิงหาคม พ.ศ. 2562 ผู้ชมภาพยนตร์ 5 แสนคนแรกจะได้รับดีวีดีสุดพิเศษที่มาพร้อมกับเสียงพากย์ที่ถูกลบออกจากภาพยนตร์และเบื้องหลังการสร้าง
 การออกฉาย 
วันพีซ สแตมปีด จัดฉายรอบปฐมทัศน์ครั้งแรกในโลกที่โอซากะสเตชันซิตีซีเนมา ในเมืองโอซากะ ประเทศญี่ปุ่นเมื่อวันที่ 1 สิงหาคม พ.ศ. 2562 และได้ออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 325 แห่งเมื่อวันที่ 9 สิงหาคม พ.ศ. 2562 

อะเรียลลีแฮปปีฟิลม์ได้ออกฉายภาพยนตร์เรื่องนี้ในประเทศใต้หวันเมื่อวันที่ 21 สิงหาคม พ.ศ. 2562 นีโอฟิล์มส์ได้ออกฉายภาพยนตร์เรื่องนี้ในประเทศฮ่องกงเมื่อวันที่ 22 สิงหาคม พ.ศ. 2562 โอเด็กซ์ได้ออกฉายภาพยนตร์เรื่องนี้ในประเทศสิงคโปรเมื่อวันที่ 5 กันยายน พ.ศ. 2562 

ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 30 มีนาคม พ.ศ. 2562  ได้จัดรอบพิเศษในโรงภาพยนตร์ระบบ 4DX เมื่อวันที่ 2 ถึง 8 กันยายน พ.ศ. 2562 ต่อมาจัดฉายรอบพิเศษครั้งที่สองเมื่อวันที่ 13 ถึง 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศไทยในวันที่ 19 กันยายน พ.ศ. 2562 ด้วยความร่วมมือของไฟว์สตาร์ เอเจนซี่และอีซูซุ 

ซีบีไอพิกเจอร์สยืนยันว่าพวกเขาจะเป็นผู้เผยแพร่ภาพยนตร์เรื่องนี้ที่ประเทศอินโดนีเซีย โดยมีกำหนดออกฉายรอบปฐมทัศน์ในวันที่ 14 กันยายน พ.ศ. 2562 และมีกำหนดออกฉายอย่างเป็นทางการในวันที่ 18 กันยายน พ.ศ. 2562 เมดแมนเอนเตอร์เทนเมนต์ผู้เผยแพร่ภาพยนตร์ในประเทศออสเตรเลียได้จัดฉายภาพยนตร์เรื่องนี้ในรอบปฐมทัศน์ที่งานแมดแมนอนิเมะเฟสติวัลเมื่อวันที่ 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศออสเตรเลียในวันที่ 14 พฤศจิกายน พ.ศ. 2562  

คอชมีเดียได้ประกาศว่าพวกเขาจะจัดฉายภาพยนตร์เรื่องนี้ที่ประเทศอิตาลีในวันที่ 24 ตุลาคม พ.ศ. 2562  ฟันนิเมชันฟิมส์ได้ประกาศว่าพวกเขาจะจัดฉายภาพยนตร์เรื่องนี้ในสหรัฐอเมริกาและแคนาดาเฉพาะโรงภาพยนตร์ที่พวกเขาเลือกตั้งแต่วันที่ 24 ถึง 31 ตุลาคม พ.ศ. 2562 ทั้งในเสียงพากย์อังกฤษและเสียงพากย์ญี่ปุ่นที่มีซับอังกฤษ ซีเล็คตาวิชันได้ประกาศว่าพวกเขาจะจัดฉายภาพยนตร์เรื่องนี้ที่ประเทศสเปนและแคว้นกาตาลุญญาในวันที่ 15 พฤศจิกายน พ.ศ. 2562

 การตอบรับ 
 บ็อกซ์ออฟฟิศ 
วันพีซ เดอะมูฟวี่ สแตมปีด เปิดตัวที่อันดับ 1 ของบ็อกซ์ออฟฟิศประเทศญี่ปุ่น ทำรายได้มากกว่า 1,646,321,500 เยน (ประมาณ 476 ล้านบาท) จากยอดการขายตั๋ว 1,254,372 ใบภายในสี่วันแรก ต่อมาทำรายได้เพิ่มถึง 3.05 พันล้านเยน (ประมาณ 882 ล้านบาท) จากยอดการขายตั๋ว 2.31 ล้านใบภายใน 9 วันแรก ทำให้เป็นภาพยนตร์ที่กวาดรายได้ถึง 3 พันล้านเยนเร็วที่สุดในบรรดาภาพยนตร์ที่จัดจำหน่ายโดยบริษัท โทเอนับตั้งแต่ปี พ.ศ. 2543 ภายในวันที่ 25 สิงหาคม พ.ศ. 2562 ภาพยนตร์ทำรายได้มากกว่า 4,133,257,100 เยน (ประมาณ 1.1 พ้นล้านบาท) จากยอดขายตั๋ว 3,117,929 ใบภายในสิบเจ็ดวัน ต่อมาในเดือน กันยายน พ.ศ. 2562 ภาพยนตร์ทำรายได้ทะลุ 5 พ้นล้านเยน (ประมาณ 1.4 พ้นล้านบาท) จากยอดขายตั๋ว 3.7 ล้านใบ

 นวนิยายดัดแปลง 
ภาพยนตร์ดัดแปลงเป็นนวนิยายโดยทัตสึยะ ฮามาซากิ ได้เผยแพร่เมื่อวันที่ 9 สิงหาคม พ.ศ. 2562